આપણે જાણીએ છીએ કે, જ્યાં સ્વચ્છતા ન હોય કે ગંદકી હોય, ત્યાં મચ્છરનો ઉપદ્રવ થાય છે. આપણાં દેશમાં વસતિમાં સતત વધારો થઈ રહ્યો છે, જેનાં પરિણામે આપણને આપણી આસપાસનાં વિસ્તારોમાં સ્વચ્છતાં જાળવવામાં મુશ્કેલી પડે છે, કારણ કે મોટાં ભાગનો કચરો અને કચરા સાથે સંબંધિત સામગ્રીનો યોગ્ય નિકાલ થતો નથી. જ્યાંત્યાં કચરાનાં ઢગલાં ખડકાય છે અને ગંદા પાણીનાં નિકાલ માટે નહેરોની પર્યાપ્ત સુવિધાનાં અભાવે ઠેરઠેર ગંદા પાણીનાં ખાબોચિયા જોવા મળે છે, જે મચ્છરનાં ઉપદ્રવ માટે અનુકૂળ વાતાવરણ પૂરું પાડે છે.